Pines
<s>Pines Breučki je bio jedan od vođa velikog ilirskog ustanka protiv rimljana od 6. - 9. god. pne.</s><s>Pripadao je panonskom plemenu Breucima koji su naseljavali područja današnje sjeveroistočne Bosne i Hercegovine i dijelove istočne Slavonije u Hrvatskoj.</s><s>Od 12. godine pne.</s><s>Breuci su bili pod rimskom vlašću u okviru rimske provincije Ilirik, sa statusom civitas peregrini (naziv za slobodno stanovništvo koje je imalo određenu administrativnu i teritorijalnu autonomiju ali bez statusa građana Rima).</s><s>O Pinesu se saznaje iz opisa ilirskog ustanka kod rimskih pisaca Velej Paterkula i Kasije Diona.</s>

<s>Ustanak</s>

<s>Kada su se Iliri sa centralnog dinarskog područja, pod vodstvom Batona Desidijatskog digli na ustanak, ustanku su se pridružili i 
Panoni pod vodstvom svojih prvaka Pinesa i Batona Breučkog.</s><s>Kao breučki vođa, Pines je u unutrašnjem uređenju, političkim  odnosima i hijerarhiji Breuka Pines je imao i veću ulogu od one koju je imao Baton.</s><s>Bio je breučki vladar (arhont), neka vrsta kralja.</s><s>Baton je bio iskusni vojni i politički prvak koji je već jednom za vrijeme Tiberijeve panonske kampanje 12 - 9. god. pne predvodio breučki otpor Rimljanima.</s>

<s>Savez 
Sam ustanak je izbio spontano, bez dogovora.</s><s>Pines se kod Kasija Diona ne spominje u opisu početka ustanka, nego samo u onom dijelu kada su Panoni bili poraženi 8. god.</s><s>Kasnije će doći do formiranja zajedničkog savez.</s><s>Dezitijati i Breuci su bili pokretači pobune i njen najbolje ustrojeni i najspremniji element, pa su ustaničke vrhovne vojvode (duces) došle iz njihovih redova.</s><s>Baton Dezitijatski je morao i da poštuje i starost i iskustvo Batona Breučkog i to je sigurno moglo da utiče na odluku o podjeli vrhovnog zapovjedništva među dvojicom vojvoda (excelsissimos duces).</s>

<s>Razlaz među vođama 
Vremenom su rimljani preuzimali inicijativu, a pozicije ustanika postajale sve lošije, Baton Breučki je odlučio prekinuti borbu.</s><s>Pines se nije mogao nagovoriti da pređe na stranu Rimljana niti da s njima sklopi separatni sporazum i Baton ga je izručio Rimljanima.</s><s>Do predaje Panona došlo je na rijeci Bathinus (rijeka Bosna), 8. god.</s><s>U dijelu literature se navodi da je do predaje došlo nakon bitke (Ivo Bojanovski, Aleksandar Stipčević).</s><s>Po drugom mišljenju, nije bilo bitke već su se ustanici predali nakon predhodnih poraza, a na rijeci Bosni obavljena je formalna predaja i ponovno priznavanje rimske vrhovne vlasti.</s>

<s>Baton Breučki je unutar breučke zajednice preuzeo sve funkcije koje su pripadale Pinesu i postao suveren i vrhovni vojvoda.</s><s>Da bi očuvao jedinstvo ustanka, Baton Desidijatski je uhvatio Batona Breučkog zbog kršenja sporazuma i sklapanja separtnog mira sa Rimljanima.</s><s>Predao ga je na vojni sud, gdje je osuđen na smrt.</s>

<s>U septembru 6. god, okružen rimskim trupama, predao se i Baton Desidijatski, čime je ustanak ugušen.</s>

<s>Reference</s>

<s>Ilirski vladari
Panoni
Breuci</s>

